ફંડની દરેક સ્કીમની જાહેરાત ઉપર એક ચેતવણી લખેલી હોય છે ”ભૂતકાળમાં મળેલું વળતર ભવિષ્યમાં મળશે કે નહીં તેની કોઈ ખાતરી આપવામાં આવતી નથી- માટે રોકાણ કરતાં પહેલાં સ્કીમના રોકાણના જરૂરી સૂચનો વાંચીને જ રોકાણ કરવું”, પરંતુ છેલ્લાં ૧૮ વર્ષથી મારો અનુભવ એ કહે છે કે, રોકાણકારો આવી માહિતીની અવગણના કરીને છેલ્લાં વર્ષોમાં સૌથી વધારે વળતર આપતી સ્કીમોમાં બધું જ રોકાણ કરી દે છે અને પછી ટૂંકા ગાળામાં જ સારું વળતર ન મળતાં ફરી પાછી આવી બીજી કોઈ સ્કીમની શોધમાં લાગી જાય છે.